OpenLLM-France/wikimedia huggingface dataset:
# Punta de la Creueta (Horta de Sant Joan)

La Punta de la Creueta és una muntanya de 1.102 metres que es troba al municipi d'Horta de Sant Joan, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# El Pilaret del Pla

El Pilaret del Pla és una muntanya de 2.044 metres que es troba al municipi de la Vall de Boí, a la comarca de l'Alta Ribagorça. Forma el punt emblemàtica del Circuït del Pilaret del Pla, per a raquetes de neu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «el Pilaret del Pla». Gran Enciclopèdia Catalana. Grup Enciclopèdia. [Consulta: 27 setembre 2022].
* ↑ «Els itineraris lliures de raquetes de neu es converteixen en “producte estrella”». Viure als Pirineus, 30-01-2017. [Consulta: 27 setembre 2022].

## Enllaços externs

* «Ruta al Pilaret del Pla i Pala Ginebrell Boi i Taull (raquetes)». [Consulta: 27 setembre 2022].
# Cahul

Cahul és una ciutat del sud-est de la República de Moldàvia, situat a la frontera amb Romania i a 175 km de Chişinău. Amb 35.500 habitants (2004), Cahul és el centre administratiu del Districte de Cahul. A la ciutat hi ha una universitat, un teatre dramàtic i una important balneari.

## Enllaços externs

* Allmoldova.com: Cahul
# Allen Fieldhouse

L'Allen Fieldhouse és un pavelló d'esports localitzat a Lawrence (Kansas), als Estats Units. Pertany a la Universitat de Kansas i serveix principalment per jugar els partits de bàsquet dels Kansas Jayhawks.
El pavelló fou inaugurat l'1 de març de 1955 i pot acollir fins a 16.300 persones. Fou anomenada en honor de Phog Allen, que va entrenar l'equip masculí de bàsquet durant 39 anys. La pista porta el nom de l'inventor del bàsquet, James Naismith, qui fou el primer entrenador de la història dels Jayhawks.

## Enllaços externs

* Allen Fieldhouse Construction Arxivat 2013-06-07 a Wayback Machine. (anglès)
# Aquilegia sibirica

Aquilegia sibirica és una espècie de planta fanerògama que pertany a la família de les ranunculàcies.

## Descripció

Aquilegia sibirica té les seves tiges de 25 a 70 cm d'alçada, glabres, no ramificades o rarament d'1 a 3 ramificacions. Té poques fulles basals, ternades; el seu limbe foliar és per sota glabre o basalment alguns pèls, per sobre glabre; els folíols laterals són orbiculars i reniformes, lleugerament oblics, desigualment dividits en dues parts; folíol central és orbicular i reniforme, 1,2-3,5 × 1,5-5 cm, dividit en 3 per a 3 seccions i apicalment amb 3 dents obtuses. Les inflorescències són d'1 a 4 flors; tenen entre 1 a 3 bràctees. Les flors són pendulars, d'uns 4 cm de diàmetre. El seu pedicel fa entre 1 a 5 cm. Els sèpals que s'estenen, són de color blau a vermell porpra, àmpliament ovats, 1,9 a 3 × 1 a 1,7 cm, el seu àpex és lleugerament agut. Els pètals són de color blau a vermell porpra, suberectes, de vegades blancs, oblongs, de 0,9-1-1 cm, àpex arrodonit; l'esperó de la flor fa entre 0,6 a 1,2 cm, apicalment incurvat. Els estams són gairebé tan llargs com els pètals; les anteres són grogues, àmpliament el·lipsoides, d'uns 1,5 mm. Els estaminodis són lineals, d'uns 9 mm. Té 5 pistils erectes i glabres. L'ovari fa uns 7 mm i els estils fan uns 3 mm. Floreix entre juny i juliol.

## Distribució i hàbitat

La distribució natural d'Aquilegia sibirica es troba a la província xinesa de Xinjiang, a Mongolia i a Rússia (Sibèria).

## Taxonomia

Aquilegia sibirica va ser descrita per Jean Baptiste Antoine Pierre de Monnet de Lamarck i publicat a Encyclopédie Méthodique, Botanique 1(1): 150, a l'any 1783.

### Etimologia

Aquilegia: nom genèric que deriva del llatí aquila = "àguila", en referència a la forma dels pètals de la qual se'n diu que és com l'urpa d'una àguila.
sibirica: epítet

## Referències

* 1 2 «Aquilegia sibirica» (en anglès). Flora of China. [Consulta: 19 maig 2020].
* ↑ «Aquilegia sibirica» (en anglès). Tropicos.org. Missouri Botanical Garden. [Consulta: 19 maig 2020].
* ↑ «Aquilegia sibirica» (en anglès). Ipni.org. International Plant Name Index. [Consulta: 19 maig 2020].
* ↑ A Epítets Botànics

## Enllaços externs

* Wu, Zhengyi; Raven, Peter H.; Hong, Deyuan. Science Press i Missouri Botanical Garden Press. Flora of China, Illustrations Volume 6, Caryophyllaceae through Lardizabalaceae (en anglès). 1a, 1 de juny de 2003, p. 281. ISBN 9781930723252 [Consulta: 19 maig 2020].
# Partit Liberal Fusionista

El Partit Liberal Fusionista (castellà: Partido Liberal Fusionista) o simplement Partit Liberal fou un dels dos partits, juntament amb el Partit Conservador, que participaren en el sistema turnista imposat per la Restauració borbònica de 1874. Aquest partit polític espanyol fundat el 1880, al voltant del grup constitucional de Práxedes Mateo Sagasta, agrupà els sectors liberals més progressistes i fins i tot de centreesquerra que no es trobaven dins el moviment republicà. Ideològicament no es diferenciava gaire del Partit Conservador, tot i que accentuava alguns dels principis liberals, com l'establiment del sufragi universal masculí el 1890, que no fou efectiu per l'acció desvirtuadora del caciquisme; i es mostrava menys autoritari quan exercia el poder.
Quan va morir Alfons XII el 1885, Sagasta i Cánovas del Castillo arribaren a un acord mitjançant el Pacte del Pardo de 1885 per a turnar-se en el poder, cosa que aconseguiren que funcionés mitjançant les xarxes de caciquisme existents a les províncies i a la tupinada, el procediment de manipular els resultats de les urnes. Sagasta fou el cap indiscutible del partit fins a la seva mort el 1903. Amb la desaparició de Sagasta, cap dels seus successors aconseguí exercir un lideratge tan fort com el seu, fet pel qual afloraren diferents corrents en el si del partit. Aleshores es produí una escissió entre els centristes, dirigits pel comte de Romanones i Moret, i els radicals dirigits per José Canalejas, Eugenio Montero Ríos i el marqués de la Vega de Armijo.
A l'entorn de 1910 José Canalejas aconsegueix el control i intenta portar els liberals cap a posicions més democràtiques, però el seu assassinat el novembre de 1912 truncà aquest canvi. La decadència del sistema de la Restauració portà els partits dinàstics a successives escissions i a la participació en governs de concentració fins al cop d'estat de Primo de Rivera a 1923.
La repressió indiscriminada pels fets de la Setmana Tràgica els va dur a un front comú contra els conservadors, amb republicans i socialistes, però finalment acabà imposant-se el lideratge de José Canalejas. Es va repetir el joc Cánovas-Sagasta amb Canalejas-Maura, però l'assassinat de Canalejas el 1912 per l'anarquista Manuel Pardiñas i les diferències personalistes a causa del lideratge entre el comte de Romanones, Manuel García Prieto i Santiago Alba Bonifaz afebliren el partit, que ja era en decadència durant la crisi del 1917, que mostrà també la ineficàcia del sistema turnista. El partit, finalment, s'enfonsà definitivament amb l'arribada de la dictadura de Miguel Primo de Rivera i Orbaneja.

## Membres destacats del Partit Liberal

* Práxedes Mateo Sagasta
* Antoni Maura
* Eugenio Montero Ríos
* Segismundo Moret y Prendergast
* José Canalejas
* Comte de Romanones
* Manuel García Prieto
* Santiago Alba
* Joan March
* Carles Godó i Pié
* Bartomeu Godó i Pié
* Joan Godó i Llucià
# Jetpur Pithadia

Jetpur Pithadia o Jetpur Mulu Surag fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. Estava governat per V. S. Bhaya Nathu que li donava nom. La superfície el 1901 és assenyalada com a 65 km i la població com a 6.728 habitants repartits en 16 pobles; el 1931 la superfície era de 31 km² i la població de 1.106 habitants, estant governat per V. S. Vala Mulu Surag. Era estat de quarta classe al Kathiawar.

## Referències

* Imperial Gazetteer 1931
# Cal Pere Anton

Cal Pere Anton és una masia del terme municipal de Castellterçol, al Moianès.
Està situada a prop al sud de la vila de Castellterçol, i a prop i a llevant del Castell de Sant Miquel, a ponent del Casuc i al nord-oest de Can Revitllat.

## Enllaços externs

* Cal Pere Anton en el seu entorn, a l'Institut Cartogràfic de Catalunya
# Allen Park

Allen Park és una ciutat al comtat de Wayne a l'estat nord-americà de Michigan. En el cens del 2010 tenia 28.210 habitants i una densitat poblacional d'1.544,74 persones per km². Segons l'Oficina del Cens dels Estats Units, Allen Park té una superfície total de 18.26 km², de la qual 18.14 km² corresponen a terra ferma i (0,67%) 0.12 km² és aigua. Segons el cens del 2010, hi havia 28.210 persones residint en Allen Park. La densitat de població era d'1.544,74 hab./km². Dels 28210 habitants, Allen Park estava compost pel 92,89% blancs, el 2,14% eren afroamericans, el 0,52% eren amerindis, el 0,81% eren asiàtics, el 0.03% eren illencs del Pacífic, el 2,03% eren d'altres races i l'1,58% pertanyien a dos o més races. Del total de la població el 8,06% eren hispans o llatins de qualsevol raça.
42° 15′ 34″ N, 83° 12′ 37″ O﻿ / ﻿42.25944°N,83.21028°O﻿ / 42.25944; -83.21028
# Millington

«Millington» té aquests significats:
* Millington (Illinois)
* Millington (Maryland)
* Millington (Tennessee)
* John Millington Synge (1871 - 1909), dramaturg, poeta, prosista irlandès d'expressió anglesa
* Richard Laurence Millington Synge (Liverpool, 1914 - Norwich, 1994), químic anglès
# Punta de l'Ereta (Horta de Sant Joan)

La Punta de l'Ereta és una muntanya de 926 metres que es troba al municipi d'Horta de Sant Joan, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Calamonaci

Calamonaci (sicilià Calamònaci) és un municipi italià, dins de la província d'Agrigent. L'any 2008 tenia 1.415 habitants. Limita amb els municipis de Bivona, Caltabellotta, Lucca Sicula, Ribera i Villafranca Sicula.

## Administració

Llista d'alcaldes :
| Període | Identitat | Partit |
| 2007- | Vincenzo Inga | Llista cívica |
# Almirall de la Flota (Regne Unit)

Almirall de la Flota és un rang de la Marina Reial britànica i d'altres marines.
El rang ha evolucionat des dels antics temps de la Marina Reial. La flota estava dividia en 3 divisions, cadascuna designada per un color: Vermell, Blanc i Blau. Cada divisió estava assignada a un Almirall, que al seu torn tenia un Vicealmirall i un Contraalmirall. L'Almirall de la Flota, per tant, comandava els Almiralls de les diverses divisions i, per tant, la integritat de la flota.
Entre 1795 i 1827 el cap de la Marina Reial era conegut com l'Almirall de la Flota, i posteriorment adquirí el nom de Primer Lord del Mar. Els nomenaments rutinaris al rang (i als seus equivalents als altres serveis britànics) van cessar el 1996.
L'Almirall de la Flota és un rang de 5 estrelles i té el codi de rang OF-10 a l'OTAN, equivalent a Mariscal de la Reial Força Aèria o a Mariscal de Camp de l'Exèrcit britànic.
Almirall de la Flota és també usat en altres exèrcits del món pel màxim oficial de la flota o pel Comandant en Cap de l'Armada. A la Kriegsmarine alemanya de la Segona Guerra Mundial, el rang equivalent era el de Gran Almirall (Großadmiral)
# Desert del Gran Llac Salat

El Desert del Gran Llac Salat (en anglès: Great Salt Lake Desert) està format per un llac sec al nord de l'estat dels Estats Units de Utah, ubicat a l'oest del Gran Llac Salat. És una regió àrida que s'estén a l'oest del Gran Llac Salat fins a la frontera de l'estat de Nevada. Cobreix una superfície d'uns 10.000 km². L'oasi més gran es diu Fish Springs Range que té aigües calentes i de gran salinitat. Al desert hi ha la reserva índia Skull Valley. La sorra de la zona és blanca degut a l'alta concentració de sal comuna (halita) del sòl. La sal prové principalment de dipòsit evaporítics deixats per l'extint Llac Bonneville, del qual només romanen el Gran Llac salat i el Llac Utah.

## Clima

És un desert amb altituds compreses entre 800 i 1500. El desert és fred durant l'hivern, amb neu, i càlid a l'estiu, però no tant com els deserts adjacents del sud.
La majoria del desert rep menys de 200 mm de pluja anual amb més precipitacions en la part càlida de l'any.

## Flora

Principalment quenopodiàcies més o menys halòfites i l'arbust sagebush (Artemisia) en pujar en altitud milloren les precipitacions i descendeix la salinitat del sòl per la qual cosa apareixen boscos de coníferes.

## Història

En la dècada de 1840, els emigrants de l'oest van fer servir la ruta Hastings que travessava 130 km del desert del Gran Llac per reduir la distància amb Califòrnia. El 1846 l'expedició Donner va trobar grans dificultats en fer el pas a través de la ruta Hastings i va haver d'hivernar a la Sierra Nevada dels Estats Units. El 1956, es va fer una carretera interestatal que evitava el pas anterior del desert, seguidament una línia de ferrocarril s'hi va establir. Va haver-hi bases militars fins a 1986.

## Referències

* ↑ http://www.ut.nrcs.usda.gov/despub.pdf
# Zoey Deutch

Zoey Deutch (Los Angeles, 10 de novembre de 1994) Zoey Francis Thompson Deutch és una actriu, productora i model. És coneguda pel seu paper de Maya en la sèrie de Disney Channel Zack i Cody: Bessons a bord (2010), en les pel·lícules Vampire Academy (2014), Why Him? (2016), Before I Fall (2017) i Zombieland: Double Tap (2019), i en la sèrie de Netflix The Politician (2019). També és coneguda per haver sortit en el vídeo oficial de la cançó «Perfect» del cantant britànic Ed Sheeran.

## Cinema

| Any | Títol original | Rol |
| 2011 | Mayor Cupcake | Lana Maroni |
| 2012 | The Amazing Spider-Man | Gossip Girl |
| 2013 | Beautiful Creatures | Emily Asher |
| 2014 | Vampire Academy | Rosemarie "Rose" Hathaway |
| 2016 | Of Dogs and Men (curtmetratge) | Lily |
| 2016 | Dirty Grandpa | Shadia |
| 2016 | Everybody Wants Some!! | Beverly |
| 2016 | Vincent N Roxxy | Kate |
| 2016 | Good Kids | Nora Sullivan |
| 2016 | Why Him? | Stephanie Fleming |
| 2017 | Before I Fall | Samantha Kingston |
| 2017 | Rebel in the Rye | Oona O'Neill |
| 2017 | The Disaster Artist | Bobbi |
| 2017 | Flower | Erica Vandross |
| 2017 | The Year of Spectacular Men | Sabrina Klein |
| 2018 | Set It Up | Harper Moore |
| 2018 | The Professor | Claire |
| 2019 | Buffaloed | Peg Dahl |
| 2019 | Zombieland: Double Tap | Madison |
| 2022 | The Outfit | Mable Shaun |
| 2022 | Not Okay | Danni Sanders |
| 2022 | Something from Tiffany's | Rachel Meyer |
| TBA | Juror No. 2 | Allison "Ally" Crewson |
| TBA | Anniversary | |
| TBA | The Threesome | |
| TBA | The New Wave | Jean Seberg |

## Referències

* ↑ Kroll, Justin. «Zoey Deutch Joins Clint Eastwood's Juror #2 At Warner Bros». Deadline Hollywood, 01-05-2023. [Consulta: 1r maig 2023].
* ↑ «Lea Thompson Directing Daughters in 'Year of Spectacular Men'». Variety, 18-09-2015.
* ↑ «Zoey Deutch Stars in Ed Sheeran's New Music Video, "Perfect"». W Magazine, 09-11-2017.
* ↑ Zoey Deutch, Jonah Hauer-King & Ruby Cruz To Topline Rom-Com ‘The Threesome’
* ↑ Richard Linklater's ‘New Wave' Starts Production, Zoey Deutch Cast as Jean Seberg
# La Tossa (Prat de Comte)

La Tossa és una muntanya de 630 metres que es troba al municipi de Prat de Comte, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alois Pfeiffer

Alois Pfeiffer (Bauerbach, Alemanya 1924 - íd. 1987) fou un sindicalista i polític alemany que va ser membre de la Comissió Europea entre 1985 i 1987.

## Biografia

Va néixer el 25 de setembre de 1924 a la ciutat de Bauerbach, població situada a l'estat de Hessen. Va estudiar treball forestal a la Universitat de Frankfurt.
Morí l'1 d'agost de 1987 a la seva residència de Bauerbach.

## Activitat política

Sindicalista i membre del Partit Socialdemòcrata d'Alemanya (SPD), entre 1969 i 1975 fou Secretari General del sindicat de l'horticultura, agricultura i silvicultura del seu país, càrrec des del qual defensà l'ús d'una política agrícola respectuosa amb el medi ambient.
El gener de 1985 fou nomenat membre de la Comissió Delors, esdevenint Comissari Europeu d'Assumptes Econòmics i Monetaris. Pfeiffer morí en l'exercici del seu càrrec europeu, sent substituït per Peter Schmidhuber.
# Dia de David Ben-Gurion

El Dia de Ben-Gurion (en hebreu: יום דוד בן גוריון) és una festa nacional israeliana, que se celebra anualment en el dia 6 del mes hebreu de Kislev, per commemorar la vida i el treball del líder sionista David Ben-Gurion, que va ser el primer Primer ministre d'Israel.

## Història

El dia de Ben-Gurion va ser creat per la Kenésset israeliana, com a part de la llei de Ben-Gurion. Segons la llei, el Dia de Ben-Gurion se celebrarà un cop a l'any, el dia 6 de Quisleu, data de la mort de David Ben-Gurion. En aquest dia, hi haurà actes commemoratius per part de les institucions de l'Estat d'Israel, en les bases de les Forces de Defensa d'Israel, i a les escoles. Si el dia 6 de Quisleu cau en Shabat o en la vigília d'un Shabat, la commemoració tindrà lloc el diumenge següent.

## Referències

* ↑ www.cms.education.gov.il/
* ↑ www.knesset.gov.il/
# Mola dels Atans

La Mola dels Atans és una muntanya de 1.051 metres que es troba al municipi d'Horta de Sant Joan, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kanker

Kanker fou un estat tributari protegit de l'Índia, a les Províncies Centrals (per un temps Orissa, però abans i actualment a Chhattisgarh al sud del districte de Raipur) amb una superfície de 571,6 km². Limitava al nord amb els districtes de Drug i Raipur; a l'est amb el districte de Raipur; al sud amb l'estat de Bastar i a l'oest amb el de Chanda. La capital era a Kanker, que tenia aleshores 3906 habitants, situada a la vora d'un riu anomenat Dudh. La població de tot l'estat era de 63.610 habitants el 1881, i de 103.536 el 1901, més de la meitat dels quals eren gonds i una quantitat important halbes; estaven repartits en 436 pobles. El 1931 la població era de 136.101 habitants. La llengua habitual era el gond oi el chhattisgarhi.
La major part de l'estat era jungla, però a la part oriental a la vall del Mahanadi, la terra era plana i el sòl fèrtil. El Mahanadi regava la part oriental de l'estat rebent diversos rierols de les muntanyes
La història tradicional es remunta al 106 quan Raja Satkarni de la dinastia satavahana la va governar; després va passar als chalukyes fins al 788. Posteriorment va estar en mans de diverses dinasties fins al final de la dinastia Kandra el 1385. El governant era descendent d'una família purament rajput i segons la tradició l'ancestre Raja Veer Kanhar Dev, amb l'abdicació de Jagannath Puri, fou posat al tron per votació popular al segle XIV i va governar fins al 1404.
Durant la supremacia dels haihaivansi de Chhattisgarh, el sobirà de Kanker fou un aliat (segurament un feudatari fidel) d'aquesta nissaga i va rebre Dhamtari que va afegir als seus territoris. Més tard sota els marathes va haver d'aportar un contingent de 500 homes quan li fos demanat. El 1809 el raja maratha dels Bhonsle de Nagpur va deposar al raja però fou restaurat pels britànics el 1818 amb un tribut de 500 rúpies que fou perdonat el 1823 a canvi de reprendre alguns serveis, i en endavant no va pagar tribut. El sobirà Kamal Deo va pujar al tron el 1903.
Els ingressos eren el 1904 de 156.000 rúpies. L'agent polític a l'estat estava sota supervisió del Comissionat de la divisió de Chhattisgarh.

## Bandera

Bandera rectangular safra amb, al centre, la figura multicolor del hanuman portant una muntanya

## Llista de rages

* Raja GOOR SAI DEO -1729
* Raja HARPAL DEO 1729-1775 (fill)
* Raja DHIRAJ SINGH DEO 1775-?
* Raja RAM RAJ SINGH DEO ?
* Raja SHYAM SINGH DEO ?-1802
* Raja BHOOP DEV 1802-1809
* Interregne maratha 1809-1818
* Raja BHOOP DEV 1818-1839 (segona vegada)
* Raja PADMA DEO 1839-1853 (fill) (+ 5 de desembre de 1853)
* Maharajadhiraj NAHAR DEO 1853-1903 (fill) (+ maig de 1903)
* Maharajadhiraj KOMAL DEO 1903-1925 (nebot, fill d'un germà) (+ 8 de gener de 1925)
* Maharajadhiraj BHANU PRATAP DEO 1925-1949 (nebot, adoptat) (+ 14 d'agost de 1969)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Roca de la Mel (el Pont de Suert)

La Roca de la Mel és una muntanya de 1.293 metres que es troba al municipi del Pont de Suert, a la comarca catalana de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Calligra Flow

Calligra Flow, anteriorment Kivio, és una aplicació de diagrames lliure.

## Descripció

Calligra Flow és una aplicació de diagrames de flux (flowcharting) i diagrames per al paquet KOffice i té una interfície d'usuari similar a la del Microsoft Visio. Està completament integrat amb KOffice i es pot integrar amb KWord.

## Característiques

* Scripts per fer plantilles usant Python.
* Suport per plantilles Dia.
* Extensió del marc de treball per afegir més funcionalitats.

## Enllaços externs

* Lloc web de Kivio Arxivat 2006-07-19 a Wayback Machine. (anglès)
# Aloja (Letònia)

Aloja (alemany: Allendorf) és un poble del municipi d'Aloja, al nord de Letònia, prop de la frontera amb Estònia. Aloja com a assentament va ser esmentada per primera vegada en fonts escrites el 1449. El 1925 se li van concedir dels drets com a poble i també es va convertir en un centre de la parròquia. El 1992 se li va concedir els drets de ciutat.

## Residents notables

* Pāvils Dreijmanis, arquitecte
* Lauris Dzelzītis, actor
* Miķelis Krogzemis, poeta

## Vegeu també

* Localitats de Letònia
# Moleta del Camp

La Moleta del Camp és una muntanya de 1.070 metres que es troba entre els municipis de Paüls, a la comarca del Baix Ebre i d'Horta de Sant Joan, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kanod

Kanod o Kanor o Kanore fou una thikana o jagir de l'antic principat de Mewar, formada per 110 pobles i una vila. La capital era Kanod a uns 60 km a l'est-sud-est d'Udaipur amb 4300 habitants el 1901.
El territori fou governat per thakurs (nobles) de primera classe de Mewar, amb el títol de rawat (després del 1711, abans thakur), i pertanyien a la família Sarangdevot del clan sisòdia, descendents de Sakht Singh, fill del maharana Udai Singh. Joga Singh va morir el 17 de març de 1527 a la batalla de Khanua i el seu fill (no immediat successor) Net Singh a la batalla de Haldighati el 18 de juny de 1576.

## Llista de governants

* Ajja Singh
* Sarang Deo I
* Joga Singh ?-1527
* Narbad Singh 1527-?
* Net o Nen Singh ?-1576
* Bhan Singh 1576-?
* Jagnath Singh
* Man Singh
* Maha Singh ?-1711
* Sarang Deo II 1711-?
* Prithwi Singh
* Jagat Singh
* Jalam Singh (Zalim Singh)
* Ajit Singh
* Umaid Singh ?-1884
* Nahar Singh 1884-?
* Kesri Singh ?-1932
* Karan Singh 1932-1948

## Referències

* «Read the eBook The Imperial Gazetteer of India (Volume 7) by William Wilson Hunter online for free (page 52 of 57)».
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Calligra Stage

Calligra Stage, anteriorment KPresenter, és un programa de presentació lliure.
El format natiu és un XML comprimit amb ZIP. KPresenter és capaç d'obrir i treballar amb presentacions de documents Microsoft Powerpoint, Magicpoint i OpenOffice.org Impress.

## Enllaços externs

* Lloc web de KPresenter Arxivat 2008-10-11 a Wayback Machine.